Jordi Alba

**Jordi Alba Ramos** (Katalan [ˈʒɔrði ˈaɫβə ˈramos], Spanjisht [ˈʝorði ˈalβa ˈramos]) (lindur më 31 mars 1989) është një futbollist profesionist spanjoll i cili luan si mbrojtës i majtë për klubin amerikan Inter Miami. Ai konsiderohet si një nga mbrojtësit e majtë më të mirë të gjeneratës së tij.

Alba e nisi karrierën e tij si profesionist te Cornellà. Në vitin 2007, ai u rikthye te Valencia, ku më përpara kishte qënë pjesë e akademisë. Ai luajti për dy vite me ekipin e të rinjëve para se të debutonte me ekipin e parë në vitin 2009. Në vitin 2012, Alba u transferua te Barcelona, duke u rikthyer pas shtatë vitesh. Me klubin *Blaugrana*, ai fitoi pesë kampionate, pesë kupa dhe një Ligë Kampionesh.

## Karriera me klube
### Vitet e herëshme
Alba lindi në L'Hospitalet de Llobregat, Barcelonë, Katalonia dhe e nisi karrierën në akademinë e Barcelonës, por u shit në vitin 2005, duke u bërë pjesë e klubit fqinj UE Cornellà. Dy vite më pas, Valencia bleu kartonin e lojtarit për 6,000 €.

Alba fillimisht luajti me ekipin rezervë, duke e ndihmuar të ngjitet në Tercera División (liga e katërt) në sezonin 2007–08. Në sezonin e ardhshëm, ai u huazua te Gimnàstic de Tarragona në Segunda División, duke u aktivizuar në 24 ndeshje.

### Valencia
Pas rikthimit te *Los Che*, Alba bëri debutimin e tij në La Liga më 13 shtator 2009 në një fitore 4–2 kundër Real Valladolid. Ai më pas luajti si titullar dy ndeshje rradhazi në fazën e grupeve të Ligës së Evropës kundër Lille dhe Slavia Pragës (të dy të mbyllur në barazim 1–1). Për shkak të dëmtimeve të shumta në mbrojtje, ai luajti shumicën e sezonit 2009–10 si mbrojtës i majtë, duke zhvilluar performanca të mira; në atë pozicion, më 11 prill 2010, Alba shënoi golin e parë me klubin në një humbje 2–3 në transfertë kundër Majorkës.

### Barcelona
Më 28 qershor 2012, Barcelona pagoi 14 milion € për kartonin e Albës, i cili firmosi një kontratë deri në vitin 2017. Ai debutoi zyrtarisht më 19 gusht duke luajtur 90 minuta të plota në fitoren 5–1 kundër Real Sociedadit në kampionat.

Alba shënoi golin e parë me Barcelonën në fitoren 5–4 kundër Deportivo La Coruñas; ai gjithashtu shënoi autogol në këtë ndeshje. Në ndeshjen e rradhës kundër Celtic në fazën e grupeve të Ligës së Kampioneve, ai i dha fitoren 2–1 ekipit me një gol në minutën e 93të.

Më 12 mars 2013, Alba shënoi golin e 5të të sezonit në fitoren 4–0 kundër Milanit në Camp Nou në ndeshjen e kthimit të raundit të 16-tave të Ligës së Kampioneve. Barcelona kishte humbur ndeshjen e parë 2–0 dhe ata u bënë ekipi i parë që rikuperojn një disavantazh prej dy golash. Ai fitoi kampionatin në sezonin e tij të parë me klubin, duke u aktivizuar në 44 ndeshje në të gjitha kompeticionet.

Më 2 qershor 2015, Alba firmosi një kontratë të re pesë-vjeçare me klubin me një klauzolë lirimi 150 milion €. Katër ditë më pas, ai luajti si titullar në finalen e Ligës së Kampioneve kundër Juventusit, duke ndihmuar Barcelonën t'a fitonte këtë trofe për herë të 5të në histori. Ai luajti 38 ndeshje dhe shënoi 1 gol në të gjitha kompeticionet, me Barcelonën që fitoi *tripletën*.

Më 22 maj 2016, Alba fitoi Kupën e Mbretit për herë të dytë në karrierë; në finalen kundër Seviljes, ai shënoi në minutën e 97të të kohës shtesë pas një vertikalizimi nga Lionel Messi për t'i dhënë ekipit fitoren 2–0 në Stadiumin Vicente Calderón.

Më 11 maj 2019, Alba firmosi një kontratë të re pesë-vjeçare; klauzola e re e lirimit ishte 500 milion €. Ai mungoi në gjysmën e ndeshjeve të ekipit në sezonin 2019–20 për shkak të një dëmtimi në kofshë.

Alba zhvilloi një nga sezonet më të mira në aspektin personal në sezonin 2020–21, duke regjistruar 5 gola dhe 13 asiste me Barcelonën që triumfoi sërisht në Kupën e Mbretit. Më 9 gusht 2021, ai u emërua kapiteni i 4të i ekipit pas largimit të Lionel Messit nga klubi.

Më 24 maj 2023, u njoftua se Alba do të largohej nga klubi në përfundim të sezonit 2023–24, me palët që ndërprenë kontratën një vit para mbarimit.

## Karriera ndërkombëtare
Alba e nisi karrierën e tij ndërkombëtare me Spanjën duke luajtur në UEFA Kampionatin Evropian 2008 me ekipin nën-19. Pas kësaj, ai fitoi medaljen e arit në Lojërat Mesdhetare me ekipin kombëtar, duke luajtur katër ndeshje. Ai gjithashtu ishte pjesë e ekipit nën-20 që luajti në Kupën e Botës 2009 në Egjipt.

Alba mori ftesën e parë në ekipin e parë më 30 shtator 2011 për dy ndeshjet e fundit kualifikuese të UEFA Euro 2012 kundër Republikës Çeke dhe Skocisë. Ai debutoi në fitoren 3–1 kundër Skocisë dhe asistoi golin e parë të ekipit të shënuar nga David Silva. Debutimi i tij pozitiv e vendosi Albën si kandidatin kryesor për të zëvendësuar veteranin Joan Capdevila në krahun e majtë të mbrojtjes.

Alba u thirr nga trajneri Vicente del Bosque si pjesë e ekipit që do të luante në turnament. Ai u aktivizua në të gjitha ndeshjet, duke ndihmuar Spanjën të fitonte turnamentin. Në çerek-finale, ai asistoi një nga dy golat e Xabi Alonsos në fitoren 2–0 kundër Francës. Në finalen kundër Italisë, Alba shënoi golin e dytë të ndeshjes, duke finalizuar asistin e Xavit gjatë një kundër-sulmi; Spanja fitoi ndeshjen 4–0. Pas mbarimit të turnamentit, Alba luajti me Spanjën në Lojërat Olimpike 2012, ku ekipi u eliminua në fazën e grupeve.

Në qershor 2013, Alba luajti në FIFA Kupën e Konfederatave 2013 në Brazil. Gjatë turnamentit, ai shënoi një dopietë në fitoren 3–0 kundër Nigerisë në fazën e grupeve. Spanja u mposht në finale 3–0 nga Brazili, me Albën i cili luajti 90 minuta të plota.

## Statistikat 
### Klubet
*Redaktuar më 7 mars 2014*

:1Ka luajtur në UEFA Champions League dhe UEFA Europa League.

### Kombëtarja
*Redaktuar më 5 mars 2014*

## Trofe 
### Klubet
;Barcelona
*La Liga: 2012–13
*Supercopa de España: 2013; Finalist 2012
### Kombëtarja
*UEFA Kampionati Europian: 2012
*FIFA Kupa e Konfederatave: Finalist 2013
*Mediterranean Games: 2009
### Personale
*UEFA Euro Skuadra e Turnamentit: 2012
## Referime 
## Lidhje të jashtëme 
*Profili te FC Barcelona
*Profili te BDFutbol
*Profili te National team
*Statistikat dhe biografia te CiberChe